open-index/open-wikipedia-markdown huggingface dataset:
Naujasis Pietų Velsas

**Naujasis Pietų Velsas** (, NSW) – daugiausiai gyventojų turinti Australijos valstija, esanti šalies pietryčiuose. Šiaurėje ribojasi su Kvinslandu, pietuose – su Viktorija, vakaruose – su Pietų Australija. Rytuose remiasi į Tasmano jūrą. Valstijoje yra Australijos sostinės teritorijos ir Džervio įlankos teritorijos eksklavai. Valstijai priklauso Lordo Hau ir aplinkinės salos. Administracinis centras – Sidnėjus.

## Miestai

Didžiausi miestai:
* Sidnėjus – 4254,9 tūkst. gyv.
* Niukaslas – 505,0
* Volongongas – 274,1
* Blu Mauntainzas – 73,7
* Vaga Vaga – 58,8

## Geografija
Centrine Naujojo Pietų Velso dalimi driekiasi Didysis Vandenskyros kalnagūbris, iškylantis iki 2228 m (Kosciuškos kalnas). Vakaruose pereina į aridinius regionus. Pakrantėje veši subtropiniai miškai ir krūmynai. Vidinėse srityse vyrauja savanos ir dykumos.

## Istorija

Naujasis Pietų Velsas buvo pirmoji britų kolonija Australijos žemyne, įsteigta 1788 m. Jos įkūrimui prielaidas sudarė Džeimso Kuko tyrinėjimai rytinėse Australijos pakrantėse. Šis tyrinėtojas pavadino naujai atrastas žemes Naujuoju Velsu.

Pirmąja Naujojo Pietų Velso gyvenviete 1799 m. tapo Port Džeksonas (Port Jackson; vėliau pavadintas Sidnėjumi). Apie 40 metų po Port Džeksono įkūrimo Jungtinė Karalystė Naująjį Pietų Velsą laikė tik katorgininkų tremties vieta.

Daugėjant gyventojų ir įsisavinant naujas teritorijas nuo Naujojo Pietų Velso atsiskyrė kitos kolonijos: 1851 m. Viktorija, 1859 m. Kvinslendas. Kartu su atskirai įkurtomis Vakarų Australijos ir Pietų Australijos kolonijomis, Pietų Velsas tapo viena iš 6 Australijos žemyno kolonijų.

Kolonijoms 1901 m. susijungus į Australijos Sandraugą, Naujasis Pietų Velsas tapo Australijos valstija.

## Nuorodos
Naujojo Pietų Velso valstijos žemėlapis
The Music Won't Stop

**The Music Won't Stop** yra trečiasis lietuvių grupės Amberlife albumas išleistas 2007 m. Visų dainų autoriai yra pati grupė, o leidyba rūpinosi „Melodija“. Šiame albume grupė pirmą kartą atlieką lietuvišką dainą – „Be tavęs“.

## Dainų sąrašas
# I Will Be There
# Cold Children's Heart
# Day Or Night
# Be Tavęs
# This Flame's Inside
# Save My Time
# No Langer
# The Music Won't Stop
# Let's Love
# Quiet Inspiration
# Turn Back Time
Windows Me

**Windows Millennium Edition** (**Windows Me**) – hibridinė 16/32 bitų grafinė operacinė sistema, kurią 2000 m. rugsėjo 14 d. išleido Microsoft kompanija. Originalus versijos kodinis pavadinimas buvo *Millennium* (pagal anglišką žodį *Millenium,* reiškiantį tūkstantmetį).

## Apžvalga
Išleista po Windows 95 ir Windows 98 pasirodymo rinkoje, Windows Me buvo rinkoje pažymima kaip Windows 2000 (išleistos septyniais mėnesiais anksčiau) versijos „namų rinkai skirta versija“ (). Į ją įėjo Internet Explorer 5.5, Windows Media Player 7, ir pirmąkart pasirodžiusi Windows Movie Maker programinė įranga, kuri suteikė pagrindines video medžiagos montavimo ir karpymo galimybes ir buvo sukurta kaip intuityvi montavimo programa namų vartotojams. Microsoft taip pat šioje versijoje atnaujino grafinę vartotojo sąsają įskaitant tuos grafinės sąsajos atributus, kurie buvo šiek tiek anksčiau pristatyti Windows 2000 operacinėje sistemoje.

Kitaip nei Windows XP „Home edition“, kuri pakeitė po metų Windows Me, Windows Me nėra pagaminta Windows NT architektūros pagrindu. Windows Me yra MS-DOS (Windows 9x) grįsta versija kaip ir jos pirmtakai, tačiau turėjo „real mode“ MS-DOS (realiojo režimo MS-DOS sistemai) suvaržymus siekiant greitesnio sistemos užkrovimo laiko. Tai buvo vienas iš labiausiai aptarinėjamų pakeitimų Windows Me sistemoje, kadangi tos programos (tokios kaip senesnių diskų tvarkyklės), kurių veikimui reikėjo *real mode* DOS, nebeveikė Windows Me operacinėje sistemoje. 

Palyginus su kitomis versijomis, Windows Me buvo rinkoje labai trumpą laiką, nes ji netrukus buvo pakeista Windows XP operacine sistema, kuri buvo išleista 2001 m. spalio 25 d. 

2006 metais, *[[PC World]]* laikraštis paskelbė Windows Me ketvirtuoju „Blogiausiu visų laikų kompiuterijos produktu“ (Windows Me nusileido tik AOL, RealPlayer ir Syncronys SoftRAM) dėl įvairių techninių problemų ir aspektų.

## Sistemos reikalavimai




## Šaltiniai

## Nuorodos
* Microsoft's Windows Me puslapis
* GUIdebook: Windows Me Galerija
Andrius Bialobžeskis

**Andrius Bialobžeskis** (g. 1967 m. rugsėjo 25 d. Vilniuje) – Lietuvos aktorius.

## Biografija
Mokėsi Vilniaus Karoliniškių gimnazijoje.
1992 m. baigė Lietuvos muzikos ir teatro akademiją. Nuo 1997 m. dirba Jaunimo teatre aktoriumi.

## Vaidmenys

### Kine
* „Šešiolikmečiai“ (1985 m.)
* „Aš esi tu“ (2006 m.)
* „Kai apkabinsiu tave“ (2010 m.)
* „Zero II“ (2010 m.)
* „Laiškai Sofijai“ (2013 m.)
* „Moterys meluoja geriau. Kristina“ (2013 m.)
* „Zero III“ (2017 m.)
* „Šaltasis tango“ (2017 m.)
* „Stebuklas“ (2018 m.)
* „Ir visi jų vyrai“ (2019 m.)

### Televizijoje
* „Sniego skonis“ (2001 m.)
* „Nekviesta meilė“ (2007 m.)
* „Nemylimi“ (2009 m.)
* „Širdys paklydėlės“ (2010 m.)
* „Pamiršk mane“ (2013 m.)
* „Rezidentai“ (2014 m.)
* „Laisvės kaina“ (2016 m.)
* „Bloga mergaitė“ (2019 m.)
* „Gaujų karai“ (2020 m.)
* „Kurmis“ (2021 m.)
* „Trolių ferma“ (2023 m.)
* „Ne tau, Martyna!“ (2024 m.)
* „Lizdų ardytojas“ (2024 m.)
* „Į sveikatą!“ (2025 m.)

## Pripažinimas
* 2004 m. Auksinis scenos kryžius geriausio antraplanio vaidmens kategorijoje („Užsispyrėlės tramdymas“, Jaunimo teatras);
* 2011 m. Sidabrinė gervė geriausio aktoriaus kategorijoje („Kai apkabinsiu tave“).

## Išnašos

## Nuorodos
* Jaunimo teatras apie A. Bialobžeskį
Melvin Calvin

**Melvin Calvin** (1911 m. balandžio 8 d. Sent Polas, Minesota – 1997 m. sausio 8 d. Berkelis, Kalifornija) – amerikiečių chemikas (biochemikas), emigranto iš Lietuvos sūnus.

1961 m. buvo apdovanotas Nobelio premija chemijos srityje už fotosintezės tyrimus.

Kartu su savo darbo grupe Kalifornijos universitete tyrė, kaip augalai fiksuoja CO<sub>2</sub> ir kokios tuo metu vyksta biocheminės reakcijos. Jo garbei buvo pavadintas Kalvino ciklas.

## Nuorodos
* Biografija  
*
Dvylika Apaštalų

**Dvylika Apaštalų** () – keletas natūraliai iš klinčių susiformavusių pakrantės uolų, stovinčių netoli Port Campbell nacionalinio parko Australijoje. Uolų artumas jas padarė gan populiaria turistų lankymo vieta. Iš pradžių vieta vadinta **Kiaulė ir paršeliai**. Pavadinimas apie 1950 metus pakeistas į dabartinį „Dvylika Apaštalų“, nors tada jų jau buvo telikę tik 9.

Dvylika Apaštalų yra tarp Port Kembelo ir Princestauno miestų.

## Apaštalų erozija
Šios uolos buvo suformuotos erozijos, deja, dabar, šios jėgos ir griaunamos. 2005 m. liepos 3 d., 50 metrų aukščio „Apaštalas“ sutrupėjo į vandenį palikdamas stovėti aštuonetą.


Image:The_Twelve_Apostles_Victoria_Australia.jpg|
Image:The Twelve Apostles Victoria Australia East.jpg|
Rietavo rajonas

**Rietavo rajonas** – 1950–1962 m. LTSR administracinis-teritorinis vienetas Lietuvos šiaurės vakaruose, į pietus nuo Plungės. Centras – Rietavas.

## Istorija

Rajonas sudarytas 1950 m. birželio 20 d. iš Rietavo miesto, Rietavo apskrities 24 apylinkių, Klaipėdos apskrities 4 apylinkių ir Telšių apskrities 3 apylinkių. 1950–1953 m. įėjo į Klaipėdos sritį. 1962 m. gruodžio 8 d. panaikintas, teritorija perduota Plungės rajonui.

Rajone buvo leidžiamas laikraštis „Komunizmo keliu“.

|-
| 1950 m.  || || || 31 apylinkė || 1 miestas (Rietavas)
|-
| 1954 m.  || || || 15 apylinkių || 1 miestas, 3 miesteliai (Endriejavas, Laukuva, Tverai)
|-
| 1959 m.  || 755,37 || 18539 || 15 apylinkių || 1 miestas, 3 miesteliai
|-
| 1962 m. || 755 || || 14 apylinkių || 1 miestas
|}

## Šaltiniai
Garbės kodeksas

**Garbės kodeksas** () – paprastai nerašytinių taisyklių rinkinys dėl pavyzdinio elgesio (normų). Organizacijose, visuomenės sluoksniuose (kaip luomai, kasta, ordinai) paklūsta bei turi laikytis nuosekliai susiklosčiusių elgesio taisyklių, socialinių normų.

Kodekso normų laikymosi deklaravimas bei praktinis elgesio pasireiškimas yra sąlygojamas imanentinių (vidinių) įsipareigojimų, prisiimamų laisva valia, įstojimo į organizaciją faktu, elgesiu.

Garbės kodeksai gali įtvirtinti taip pat ir privilegijas, kuriomis negali naudotis organizacijai nepriklausantys asmenys. Savitus garbės kodeksus turi subkultūrinės grupės kaip mafija, partizanai, militaristinės organizacijos, taip pat įvairios (oficialiai pripažintos arba nepripažintos) politinės grupuotės.
Steponas Babrauskas

**Steponas Babrauskas** (g. 1984 m. birželio 20 d. Trakuose) – Lietuvos krepšininkas, žaidęs atakuojančio gynėjo pozicijoje.

## Karjera
Karjerą pradėjo Vilniaus „Sakalų“ komandoje, o po sezono 2003 m. perėjo į „Lietuvos rytą“, tačiau per metus aikštėje pasirodydavo tik epizodiškai, tad kito sezono pabaigoje buvo gražintas į „Sakalus“.

2005–2006 m. sezoną krepšininkas grįžo į „Lietuvos rytą“, tačiau netrukus buvo paskolintas Leuveno „Basket Groot“ ekipai iš Belgijos.

2006 m. krepšininkas nutraukė ilgalaikę sutartį su „Lietuvos rytu“ ir savarankiškai pasirašė sutartį su Rygos „ASK“ komanda.

2007–2008 m. sezoną S. Babrauskas pradėjo Italijos Serijos A Varezės „Cimberio“ komandoje, bet jo teisės buvo perleistos Skafačio „Leagea“ klubui, kuriame jis baigė sezoną.

2008 m. gegužės pabaigoje jis pasirašė 2-jų metų sutartį su „Lietuvos rytu“ su galimybe ją pratęsti dar vienam sezonui. 2018 m. lapkričio viduryje persikėlė į Alytaus krepšinio klubą ir gruodžio pabaigoje pasirašė sutartį iki sezono pabaigos.

2020 m. vasario viduryje sugrįžo į Italiją ir pasirašė sutartį su ketvirtame divizione rungtyniaujančia Korato „Nuova Matteotti“ komanda.

## Trenerio karjera

2023 m. liepos pabaigoje pradėjo trenerio karjerą ir tapo Pasvalio „Pieno žvaigždžių“ vyriausiojo trenerio asistentu. 2024 m. rugpjūčio pabaigoje persikėlė į Jonavą ir tapo M. Šerniaus asistentu.

## Pasiekimai
* 2003 m. pasaulio jaunių čempionato vicečempionas
* 2004 m. Europos iki 20 m. čempionato bronzos medalio laimėtojas
* 2004, 2011 m. LKL vicečempionas
* 2005 m. pasaulio iki 21 m. čempionas
* 2007 m. Latvijos krepšinio lygos čempionas
* 2007 m. vasaros universiados čempionas
* 2008 m. BBL taurės čempionas
* 2009 m. ULEB taurės čempionas
* 2009, 2010 m. LKL čempionas
* 2009, 2010, 2018 m. BBL čempionas
* 2009, 2010 m. LKF taurės čempionas
* 2010 m. BBL vicečempionas
* 2011 m. LKF taurės vicečempionas
* 2011 m. BBL trečios vietos laimėtojas

## Išnašos

## Nuorodos
* Basketnews.lt įrašas apie žaidėją
Emancipacija

**Emancipacija** (, iš *emancipare* – išleisti „vergą arba suaugusįjį sūnų“; *mancipium* – iškilmingas nuosavybės teisės pasibaigimo paskelbimas, uždedant rankas, šia ceremonija suteikiant anksčiau buvusiam priklausomam asmeniui laisvę, visišką veiksnumą) – asmens išlaisvėjimas iš įvairių visuomeninių, socialinės aplinkos sukeltų suvaržymų.

Emancipacija sąlygoja asmenybės tobulėjimą, pagrįstą moraliu tikrovės suvokimu, valia ir veikla, atsiskleidžiančia racionalią argumentacinę praktiką. Tai lygiateisiškumo įgijimas. Pavyzdžiui, moterų emancipacija – tai sulyginimas moterų politinių ir visuomeninių teisių su vyrų teisėmis. Teisėje emancipacija suprantama kaip vaiko, nepilnamečio pripažinimas visiškai veiksniu, savotiškas teisinis išsilaisvinimas nuo įstatyminių globėjų, rūpintojų valdžios, visiško teisinio savarankiškumo, galinti savo veiksmais sau įgyti subjektines teises ir prisiimti teisines pareigas įgijimas.

## Šaltiniai
Beilo piramidė

**Beilo piramidė** () – erozinė vulkano liekana, susiformavusi prieš maždaug 7 milijonus metų. Šis gamtos kūrinys yra 20 kilometrų į pietryčius nuo Lord Hau salos, Ramiajame vandenyne ir priklauso Australijos Naujojo Pietų Velso valstijai. Uola yra 562 metrų aukščio – tai aukščiausia pasaulyje vientisa uola. Jos plotis siekia 400 m. Nuo Australijos ši uolos piramidė yra nutolusi 700 km.

## Istorija

Piramidė buvo pavadinta Henrio Lidžberdo Beilo vardu, kuris ją atrado 1788 metais. Tais pačiais metais buvo atrasta ir Lordo Hau sala.

Pirmieji alpinistai užkopę į šią uolą 1965 metais buvo alpinistai iš Sidnėjaus alpinistų klubo – *Bryden Allen*, *John Davis*, *Jack Pettigrew* ir *David Witham*. 1982 m. lipimas į šią uolą buvo uždraustas, o vėliau (1986 m.) uždraustas ir patekimas. 1990 metais pasikeitė nuostatos ir buvo leista vėl siekti Beilo piramidės viršūnės.

2000–2001 metais ant piramidės buvo rastas vabzdys *[[Dryococelus australis]]*, anksčiau laikytas išnykusiu.
Julius Veselka

**Julius Veselka** (1943 m. vasario 8 d. Siesikuose, Ukmergės apskrityje – 2012 m. lapkričio 26 d. Vilniuje) – Lietuvos ekonomistas, ekonomikos mokslų daktaras, politinis veikėjas.

## Biografija
1951 m. pradėjo lankyti Belazariškių pradinę mokyklą, 1962 m. baigė Siesikų vidurinę mokyklą. 1967 m. įstojo ir 1972 m. baigė Vilniaus valstybinio universiteto Pramonės ekonomikos fakultetą įgijo ekonomisto specialybę. 1985 m. apgynė ekonomikos mokslų kandidato (dab. daktaro) disertaciją.

1962–1965 m. tarnavo tarybinėje armijoje, grįžęs dirbo Ukmergės raj. Daugailių tarybinio ūkio brigadininku, Siesikų girininkijos miško darbininku. 1972–1974 m. Vilniaus valstybinio universiteto Politinės ekonomijos katedros dėstytojas, 1975–1978 m. Vilniaus metalo konstrukcijų gamyklos Tiekimo skyriaus viršininkas, 1978–1985 m. maisto pramonės Projektavimo konstravimo biuro skyriaus vedėjo pavaduotojas, 1985–1990 m. Valstybinio plano komiteto Liaudies ūkio planavimo ir ekonomikos instituto vyresnysis mokslinis bendradarbis, skyriaus vedėjas, direktoriaus pavaduotojas. 1990 m. Ekonomikos ministerijos Strategijos skyriaus viršininkas, Valstybinės pramonės produkcijos plėtimo programos vadovas.

1992–1994 m. ekonomikos ministras penktojoje ir šeštojoje Vyriausybėse. 1996–2000 m. ūkininkavo Ukmergės raj. Siesikų seniūnijos Užulaukio kaime.

1988–1990 m. Sąjūdžio Seimo narys. 1991–1992 m. Lietuvos ateities forumo vyriausiasis koordinatorius. 1992–1996 m. Lietuvos Respublikos Seimo narys, išrinktas Alytaus rinkimų apygardoje Nr. 30. Iškėlė Lietuvos demokratinė darbo partija, dirbo Ekonomikos komitete. 2000 m. kovo mėn. įkūrus Liaudies sąjungą „Už teisingą Lietuvą“, išrinktas jos pirmininku. 2000−2004 m. Seimo narys išrinktas Ukmergės rinkimų apygardoje Nr. 61. Išsikėlė pats. Seime dirbo Ekonomikos komitete, Verslo ir užimtumo ir Konstitucijos pataisoms rengti komisijose. 2004−2008 m. Seimo narys, išrinktas Ukmergės rinkimų apygardoje Nr. 61. Išsikėlė pats. Seime dirbo Ekonomikos komitete, Ignalinos atominės elektrinės regiono problemų komisijoje (2005–2008 m. – pirmininko pavaduotojas). 2008–2012 m. Seimo narys, išrinktas Ukmergės rinkimų apygardoje Nr. 61. Iškėlė partija „Tvarka ir teisingumas“. Dirbo Ekonomikos komiteto pirmininko pavaduotoju, buvo Atominės energetikos komisijos narys. 2012–2016 m. Lietuvos Respublikos Seimo narys, išrinktas Ukmergės rinkimų apygardoje Nr. 61. Iškėlė partija „Tvarka ir teisingumas“.

Mirė 2012 m. lapkričio 26 d. Vilniuje, ketindamas duoti interviu „Žinių radijo“ laidoje. Palaidotas Siesikų kapinėse, netoli kapinių koplyčios.

Ekonomikos ir politikos klausimais yra parašęs keletą knygų, kelis šimtus straipsnių. Viena iš aktualiausių knygų – „Kaip sukurti saugią ir pasiturinčią Lietuvą“ (Vilnius: Margi raštai, 1997).

Žmona Antanina, pensininkė, vaikai Dalia ir Gediminas.

|-

## Įvertinimas
* 2000 m. Lietuvos nepriklausomybės medalis.

## Šaltiniai
Didysis Artezinis baseinas

**Didysis Artezinis baseinas** () – giliausias ir didžiausias artezinis baseinas pasaulyje. Yra po 23 % Australijos žemyno: Didžioji dalis Kvynslando, pietrytinė Šiaurinės teritorijos dalis, šiaurės rytinė Pietų Australijos dalis, ir šiaurinis Naujasis Pietų Velsas. Baseinas kai kur yra 3 km gylio ir apskaičiuota, kad talpina apie 65 tūkst. km³ požeminio vandens.

Vandeningi sluoksniai yra sudaryti iš kvarcinio smiltainio sluoksnių, suklostytų triaso, juros ir kreidos periodais, padengto jūrinių nuosėdinių uolienų sluoksniais.
Kęstutis Daukšys

**Kęstutis Daukšys** (g. 1960 m. sausio 31 d. Alytuje) – ekonomistas, Lietuvos politinis veikėjas.

## Biografija

1967–1978 m. mokėsi Alytaus 5-ojoje vidurinėje mokykloje. 1978–1983 m. studijavo Vilniaus valstybinio universiteto Pramonės ekonomikos fakultete ir įgijo ekonomisto specialybę. 1989–1990 m. Maskvos Plechanovo institute baigė tarptautinio marketingo kursus.

1983–1985 m. Vilniaus valstybinio universiteto Politinės ekonomijos katedros asistentas. 1985–1987 m. Baldų projektavimo konstravimo biuro (PKB) planavimo skyriaus viršininko pavaduotojas. 1987–1989 m. tarnavo tarybinėje armijoje. 1989–1990 m. Baldų PKB užsienio prekybos skyriaus specialistas. 1990 m. UAB „Agro Lietuva“ eksporto vadybininkas. 1990–1995 m. UAB „Balticum“ direktorius. 1998–2004 m. ir nuo 2017 m. – AB „Kilimai“ generalinis direktorius, valdybos pirmininkas.

2005–2006 m. tryliktosios Vyriausybės ūkio ministras.

2004–2016 m. Seimo narys. Nuo 2015 m. Darbo partijos frakcijos Seime seniūnas. 

1982 m. Lietuvos komunistų partijos narys, 2006 m. Darbo partijos pirmininkas. Nuo 2018 m. Lietuvos socialdemokratų darbo partijos pirmininko pavaduotojas, Alytaus miesto skyriaus pirmininkas.

Susituokęs su trečia žmona Eirida su kuria vaikų neturi. Sūnūs iš ankstesnių santuokų Mindaugas ir Juozas.

|-

|-

## Nuorodos
* 2008 m. Lietuvos Respublikos Seimo rinkimai.

## Išnašos
Žižmeliai

**Žižmeliai** – kaimas Panevėžio rajono savivaldybėje, 15 km nuo Vadoklių.

## Gyventojai

## Šaltiniai
Gabulai

**Gabulai** – kaimas Panevėžio rajono savivaldybėje, 0,5 km į rytus nuo Aukštadvario. Trūskalnis (kapinynas).

## Gyventojai

## Šaltiniai
Vytas Navickas

**Vytas Navickas** (g. 1952 m. kovo 14 d. Degėsiuose, Lazdijų raj.) – Lietuvos politinis veikėjas.

## Biografija

1970 m. baigė Druskininkų 1-ąją vidurinę mokyklą, 1975 m. baigė Vilniaus valstybinio universiteto Finansų ir apskaitos fakultete, kurį baigęs įgijo ekonomisto matematiko specialybę. 1990 m. stažavosi Vokietijos Marburgo universitete, 1991 m. JAV, 1994 m. Austrijoje.

1975–1989 m. Mokslų akademijos Ekonomikos instituto mokslinis bendradarbis, pagrindinė mokslinio darbo kryptis – makroekonominių procesų modeliavimas ir prognozavimas. 1983 m. apginta Socialinių (ekonomikos) mokslų daktaro disertacija iš matematinių modelių taikymo ekonomikoje srities Centriniame ekonomikos-matematikos institute Maskvoje. 1989–1990 m. Lietuvos respublikos vyriausybė Ekonomikos reformos skyriaus vedėjas. 1990–1991 m. pirmosios, antrosios ir trečiosios Vyriausybių ekonomikos ministras. 1991–1995 ekonomikos ministro pavaduotojas. 1995–1996 m. šeštosios Vyriausybės ekonomikos ministras. 1996–2004 m. uždarosios akcinės bendrovės „Draudos autocentras“ vėliau „Draudos asistavimas“ direktorius, valdybos narys. 2001–2005 m. Vilniaus prekybos, pramonės ir amatų rūmų prezidentas. 2004–2008 m. Seimo narys. 2006–2008 m. ūkio ministras. Nuo 2008 m. Lietuvos edukologijos, vėliau Vytauto Didžiojo universiteto profesorius

## Nuorodos
* LRS svetainė.

## Išnašos

|-
Apušotas (Panevėžys)

**Apušotas** – viensėdis Panevėžio rajono savivaldybėje, 2 km nuo Ramygalos.

## Gyventojai

## Šaltiniai
Karveliai (Panevėžys)

**Karveliai** – kaimas Panevėžio rajono savivaldybėje, 6 km į šiaurę nuo Ramygalos, šalia magistralinio kelio . Netoliese stūkso saugomas Užkalnių akmuo.

## Gyventojai

### Žymūs žmonės
* Karveliuose 1932 m. lapkričio 13 d. gimė lietuvių literatūros tyrinėtojas, kritikas Albertas Zalatorius.

## Šaltiniai
Nendrytė

**Nendrytė** – viensėdis Panevėžio rajono savivaldybėje, 4 km į rytus nuo Ramygalos, prie kelio , šalia Kunigiškių kaimo.

## Gyventojai

## Šaltiniai
Bullet for My Valentine

**Bullet for My Valentine** (kartais trumpinama **Bullet** ar **BFMV**) yra keturių muzikantų metalcore grupė iš Pietų Velso (Didžioji Britanija). Grupė susiformavo 1998 m. pirma pasivadinę „Jeff Killed John“ grodami Metallica, Limp Bizkit ir Nirvana koverius. Grodami apjungia heavy metal ir thrash stilius, todėl jų kompozicijos būna labai skirtingos. Tačiau vokalas būdingas metalcore stiliui, kuriam ir priskiriama grupės atliekama muzika.

## Grupės nariai
**Dabartiniai:**
* Matthew Tuck – gitara, vokalas (1998-dabar)
* Michael „Padge“ Paget – gitara, pritariamasis vokalas (1998-dabar)
* Jamie Mathias – bosinė gitara, pritariamasis vokalas  (2015-dabar)
* Michael „Moose“ Thomas – būgnai (1998-dabar)

**Buvę:**
* Jason „Jay“ James – bosinė gitara, pritariamasis vokalas (2003-2015)
* Nick Crandle - bosinė gitara (1998-2003)

## Diskografija

### Albumai
* The Poison (2005 m. Europoje, 2006 m. JAV)
* Scream Aim Fire (2008 m.)
* Fever (2010 m.)
* Temper Temper (2013 m.)
* Venom (2015 m.)
* Gravity (2018 m.)

### EP
* Bullet For My Valentine, (2004)
* Hand Of Blood, (2005)

### Singlai

}
| rowspan="3"| 2010
| 197 || 10 || — || — || 24 || — || — || 125 || 5 || 25
| rowspan="4"| *Fever*
|-
! scope="row"| "The Last Fight"
| 92 || 2 || 85 || — || — || — || — || — || — || —
|-
! scope="row"| "Bittersweet Memories"
| — || 7 || — || — || — || — || — || — || 21 || —
|-
! scope="row"| "Fever"
| 2011
| — || — || — || — || — || — || — || — || 28 || —
|-
! scope="row"| "Temper Temper"
| rowspan="2"| 2012
| 134 || 13 || — || — || — || — || — || — || — || —
| rowspan="4"| *Temper Temper*
|-
! scope="row"| "Riot"
| — || 5 || — || — || — || — || — || — || 23 || —
|-
! scope="row"| "P.O.W"
| rowspan="3" | 2013
| — || 29 || — || — || — || — || — || — || — || —
|-
! scope="row"| "Breaking Point"
| — || — || — || — || — || — || — || — || 36 || —
|-
! scope="row"| "Raising Hell"
| — || — || — || — || — || — || — || — || — || —
| rowspan="1"| Venom
|-
!"No Way Out"
!**2015**
!178
!3
!—
!—
!—
!—
!—
!—
!—
!—
!Venom
|-
!"You Want a Battle? (Here's a War)"
!2015
!—
!40
!—
!—
!—
!—
!—
!—
!—
!—
!Venom
|}

### DVD
* The Poison: Live at Brixton, (2006)

## Šaltiniai

## Nuorodos
* Bullet for My Valentine oficialus puslapis 
* Bullet for My Valentine MySpace profilis
* Bullet for My Valentine fanų puslapis
Hawthorne Heights

**Hawthorne Heights** yra roko grupė iš Deitono Ohajo valstijoje (JAV), susiformavusi 2001 m. Pirma grupės pavadinimas buvo „A Day In Life“, tačiau keičiantis sudečiai, pakito ir pavadinimas.

## Grupės nariai
* JT Woodruff: vokalas, gitara
* Micah Carli: solinė gitara
* Casey Calvert: gitara, pritariantis vokalas (rėksmai)
* Matt Ridenour: bosinė gitara, pritariantis vokalas
* Eron Bucciarelli: būgnai

## Diskografija
### Albumai
* The Silence in Black and White, (2004)
* If Only You Were Lonely, (2006)
* Fragile Future, (2008)
* Skeletons, (2010)
* Zero, (2013)
* The Silence in Black and White Acoustic, (2014)


Image:The Silence in Black and White.jpg|The Silence in Black and White


### Singlai

## Nuorodos
* Hawthorne Heights namų puslapis
* Hawthorne Heights fanų puslapis 
*
Rygos ASK

**Rygos ASK** – buvęs Latvijos krepšinio klubas iš Rygos, įkurtas 2006 m. Komanda yra „BK Rīga“ įpėdinė. Klubas pavadintas legendinės Sovietų laikų krepšinio komandos ASK garbei (*ASK – Armijos Sporto klubas*). Ši ekipa nuo 1958 iki 1960 m. tris kartus iš eilės tapo Europos Čempionų taurės laimėtoja. Rygos ASK dalyvavo LBL, BBL ir ULEB taurės varžybose. Klubas bankrutavo ir savo veiklą baigė po 2008/2009 sezono.

## Iškovotos vietos [[Latvijos krepšinio lyga|LBL]] čempionate
* 2005 – 6
* 2006 – 3
* 2007 – 1
* 2008 – 2
* 2009 – 3

## Iškovotos vietos BBL čempionate
* 2005 – 19
* 2007 – 5
* 2008 – 3
* 2009 – 4

## Buvę žaidėjai
* Janis Krūminis (Jānis Krūmiņš) (1954–1964)
* Martynas Andriukaitis (1981–2014)
Didžioji Smėlio dykuma

**Didžioji Smėlio dykuma** () – 360 000 kvadratinių kilometrų ploto dykuma Australijoje. Šis didžiulis plotas yra retai apgyvendintas, arba iš vis neapgyvendintas. Dykuma yra tarp dviejų kalnų grandinių – Pilbaros ir Kimberlio. Į pietryčius yra Gibsono dykuma, o į rytus – Tanamio dykuma. Pakrantėje yra avių auginimo fermos, bei keletas mažų gyvenviečių. Likęs regionas nėra apgyvendintas.

Metinis kritulių kiekis yra labai mažas. Ties Kimberliu kritulių kiekis viršija 300 mm. Kaip ir kitose Australijos dykumose, palyginus su kitų kontinentų dykumomis, metinis kritulių kiekis gana aukštas (nemažiau, nei 250 mm).

Audrų per metus būna 20-30 dienų, šiaurėje, ties Kimberliu, 30-40.

Vasaros dienų temperatūra – aukščiausia visoje Australijoje. dykumos šiaurėje yra apie 36-38&nbsp;°C, piečiau 38-42&nbsp;°C. Žiemos būna trumpos ir „šiltos“ 25-30&nbsp;°C. Rugpjūtyje temperatūra vėl pakila iki 35&nbsp;°C ir daugiau.

Pirmasis europietis kirtęs dykumą 1873 metais buvo Peteris Varburtonas.
Arsenijus Lupenas

**Arsenijus Lupenas** () – fiktyvus personažas, vagis–džentelmenas prancūzų rašytojo Maurice Leblanc romanuose bei jų televizijos adaptacijose, komiksuose, spektakliuose ir kituose kūriniuose.

## Istorija
Arsenijus Lupenas pirmą kartą pasirodė trumpų apsakymų serijoje, spausdintoje žurnale *„Je Sais Tout“*, pradedant 1905 metų liepos 15 dienos numeriu. Nuo to laiko vagis džentelmenas susilaukė didžiulio populiarumo ir dabar yra lyginamas, arba priešpastatomas Šerlokui Holmsui – kitam garsiam literatūriniam veikėjui, kuris yra nusikaltėlio priešingybė: detektyvas. Viename *Maurice Leblanc* kūrinių jie abu net susirungia tarpusavyje, kai Šerlokas Holmsas atvyksta į Paryžių tirti Arsenijaus Lupeno nusikaltimų bylos. Nors lietuviškai šis apsakymas buvo išleistas pavadinimu „Arsenijus Lupenas prieš Šerloką Holmsą“ (vėliau - „Arsenijus Lupenas prieš Herloką Šolmsą“), originale detektyvo vardas buvo Herlokas Šolmsas (*„Arsène Lupin contre Herlock Sholmès“*). Tokiu būdu *Leblanc* išvengė su autorinių teisių įstatymais susijusių nesklandumų. Taip pat Šerlokas Holmsas (*Herlokas Šolmsas*) su Lupenu susitiko dar keliuose apsakymuose.

## Arsenijus Lupenas prieš Herloką Šolmsą
**„Arsenijus Lupenas prieš Herloką Šolmsą“** – romano „Arseniju Lupenas, vagis džentelmenas“ tęsinys, kuriame šmaikščiai aprašomi tolimesni jo nuotykiai ir dvikova su garsiuoju anglų sekliu Herloku Šolmsu, (aliuzija į A. Konano Doilio kūrinių herojų Šerloką Holmsą).

A. Konano Doilio Šerlokas Holmsas tuo metu jau buvo plačiai žinomas Prancūzijoje, tad nenuostabu, jog M. Leblanas vadinamas Prancūzijos Konanu Doiliu.

## Lietuvių kalba

Į lietuvių kalbą išverstos tik keturios šio rašytojo knygos (1, 2, 4, 8):
# „Arsenijus Lupenas vagis džentelmenas“ („Arsène Lupin, gentleman cambrioleur“).
# „Arsenijus Lupenas prieš Herloką Šolmsą“ („Arsenijus Lupenas prieš Šerloką Holmsą“), („Arsène Lupin contre Herlock Sholmès“).
# „813“ („813“).
# „Nepaprasti Arsenijaus Lupeno nuotykiai“ („Le Triangle d'or“).
Rauda (reikšmės)

Žodis **rauda** reiškia:

* rauda – tradicinis šeimos apeigų (vestuvių, laidotuvių) rečitatyvinis graudus kūrinys;
* rauda – smarkus verksmas, raudojimas;
* rauda – tokie raudoni dažai;
* Rauda – miestelis Latvijoje;
* Rauda – upė Lietuvoje ir Latvijoje;
* Rauda – upelis Šiaulių apskrityje.
Tanamio dykuma

**Tanamio dykuma** () – dykuma šiaurinės Australijos dalyje. Dykumai būdingas akmeningas sluoksnis ir mažos kalvelės. Tanamio dykuma yra viena iš labiausiai izoliuotų ir sausiausių vietų pasaulyje. Dėl Tanamio dykumos izoliuotumo ji nebuvo ištyrinėta iki XX amžiaus antros pusės. Ją kerta Tanamio kelias, skirtas gabenti galvijams, taip pat pasiekiantis granito kasyklas.

## Duomenys
* plotas: 37 529 km²
* metinis kritulių kiekis: 429,7 mm
* vidutinė didžiausia dienos temperatūra: 33,5&nbsp;°C
* vidutinė mažiausia dienos temperatūra: 16,4&nbsp;°C
* vidutinis giedrų dienų skaičius: 169
* vidutinis dienos garingumas: 7,6 mm
Tomo vaikystės Evangelija

**Tomo vaikystės Evangelija** – ankstyvosios krikščionybės apokrifas. Manoma, kad tai buvo pirmas krikščionių bandymas aprašyti pirmuosius dvylika Jėzaus vaikystės metų, užpildant kitose evangelijose paliktą spragą.

Tekstas pasakoja apie Jėzaus vaikystę, kupiną fantastinių, kartais žiaurių stebuklų. Beveik kiekvienas epizodas yra palydimas stebuklo, demonstruojančio Jėzaus galybę. Jėzus prakeikia vaiką, trukdžiusį jam žaisti, ir vaikas ima džiūti, prakeikia berniuką, sudavusį jam į šoną, ir vaikas miršta. Kaimynus, pasiskundusius Jėzaus elgesiu, jis ištinka aklumu.

Tomo vaikystės evangelijoje nurodomas jos autorius – „izraelitas Tomas“, kurį buvo bandoma tapatinti su apaštalu Tomu. Anksčiausia įmanoma evangelijos parašymo data – 80 metai, kada pasirodė Luko evangelija, iš kurios nusirašyta istorija apie Jėzų šventykloje. Vėliausia įmanoma parašymo data – 185 metai, kada šv. Irenėjus pacituoja šio apokrifo tekstą.

Epizodas, kuriame Jėzus lipdo iš molio paukščius ir įkvepia jiems gyvybę, randamas ir Korane – pagal tai galima spręsti, kad tekstas darė įtaką VII amžiaus arabiškajai tradicijai.

## Nuorodos
* The Infancy Gospel Of Thomas (apžvalga anglų k.) 
* Infancy Gospel of Thomas (apžvalga ir vertimai anglų k.)
* Евангелие детства (Евангелие от Фомы)
Mikališkiai (Kalvarija)

**Mikališkiai** (arba ***Mykališkiai, Mikališkis***) – kaimas Kalvarijos savivaldybėje, 3 km į rytus nuo Jusevičių, šalia kelio . Yra Nemunaičių pagrindinė mokykla, stovi Nemunaičių tiltas.

## Istorija
1799 m. Mikališkių vienkemyje, neturtingoje bajorų šeimoje, gimė Stanislovas Kunatas, Česlovo Milošo prosenelio Teofilio Kunato brolis. Jo surinkta turtinga biblioteka iki XX a. prad. saugota Kransnogrūdos dvare (čia ji atvežta 1853 m. jo brolio Teofilio), kurią dažnai savo atsminimuose minėjo rašytojas.

## Gyventojai

### Žymūs žmonės
* Mikališkiuose gimė inžinierius mechanikas Vytautas Bliūdžius (1929–).

## Šaltiniai
Formingė

**Formingė** () – sen. graikų muzikos instrumentas – gnaibomasis chordofonas, lyra.

Turėjo 3–5 stygas. Skambinta plektru arba pirštais. Minima Homero. Dailės kūriniuose vaizduojama nuo IX a. pr. m. e.

## Šaltiniai
Imunogenetika

**Imunogenetika** ( – laisvas nuo ko nors+  – susijęs su kilme, gimimu), mokslas apie organizmo antigenų specifiškumo paveldėjimo dėsnius ir genetinių mechanizmų reikšmę imuninėms reakcijoms.

Naudojasi populiaciniu (pvz., tiriant populiacijų kraujo grupes), šeimyninės analizės (tiria, kaip paveldimi tėvų požymiai perduodami vaikams) ir kt. metodais. Imunogenetika, kaip savarankiškas mokslas, atsirado 1900 m., kai Karlas Landšteineris (*Landsteiner*; Austrija) atrado žmogaus kraujo grupes.
Nemunaičiai

**Nemunaičiai** – kaimas Kalvarijos savivaldybėje. Nemunaičių pagrindinė mokykla yra gretimame Mikališkių kaime. Yra saugomas Nemunaičių tiltas.

## Gyventojai

## Šaltiniai

*
Mikališkiai

**Mikališkiais** vadinami kaimai:

* Kalvarijos savivaldybėje;
* Kėdainių rajone;
* Molėtų rajone.
Liežuvėlis

**Liežuvėlis** (, , ), elastinga plokštelė, liežuvėlinių (lingualinių) muz. instrumentų garso generatorius.

Vienas liežuvėlio galas įtvirtinamas pūstuko angoje, o kitas, virpėdamas oro srovėje, sukelia garsą. Rezonansinis liežuvėlio virpėjimo dažnis priklauso nuo jo matmenų, masės, lankstumo.

Pagal garso dažnio formavimo būdą skiriami heterofoniniai ir idiofoniniai liežuvėliai; pagal tai, ar laisvai juda orą praleidžiančioje angoje, ar ją dengia – laisvieji (peršokantys) ir besiplakantys liežuvėliai.
Nacionalinis parkas

**Nacionalinis parkas** – valstybės valdoma teritorija, kurioje saugomos tam kraštui būdingas kraštovaizdis, savitos gyvenvietės, kultūros vertybės.

Skatinamas pažintinis turizmas, tikslas – supažindinti lankytojus su gamtos ir kultūros vertybėmis.

Žmonių veikla ribojama, derinama su gamtos apsauga.

Pirmasis nacionalinis parkas buvo įkurtas Jungtinėse Amerikos Valstijose, Šiaurės Amerikoje, nes čia per kelis šimtus metų nuo pirmųjų europiečių pasirodymo milžiniški miškų plotai buvo iškirsti, išdeginti, o stepės ir pusdykumės išartos. Beatodairiškas gamtos alinimas ir niokojimas padarė didžiulę žalą Šiaurės Amerikos gamtai. Susiklosčiusi padėtis paskatino amerikiečius susirūpinti gamtosauga: priimti įstatymus, draudžiančius arba ribojančius žmonių ūkinę veiklą gražiausiuose gamtos kampeliuose. Iš pradžių priimta įstatymų draudžiančių kai kuriose teritorijose apsigyventi, dirbti arba parduoti žemę. Ilgai rūpintasi išsaugoti tik miškus. Vėliau imta saugoti retas bei nykstančias gyvūnų rūšis, įspūdingus ugnikalnių, ežerų, upių kraštovaizdžius. Pirmas nacionalinis parkas vadinosi Jeloustono Nacionalinis Parkas (*Yellowstone National Park*), kuris yra daugiausiai Vajominge, su mažomis dalimis Montanoje ir Aidahe.

## Nacionalinis monumentas JAV
Įprastai Jungtinėse Amerikos Valstijose, nacionalinius parkus patvirtina JAV Kongresas. **Nacionalinis monumentas** (arba **nacionalinis paminklas**) yra panaši vieta, bet paskirta prezidento. Šiuo metu, esama 100 nacionalinių monumentų Jungtinėse Amerikos Valstijose. Pirmas nacionalinis monumentas buvo Velnio bokštas (*Devil’s Tower*) Vaijominge įkurtas 1906 m. Keletas nacionalinių monumentų tapo nacionaliniais parkais; pvz., Mirties slėnio nacionalinis monumentas (*Death Valley National Monument*), Kalifornijoje ir dalis Nevadoje, performuotas į Mirties slėnio nacionalinį parką (*Death Valley National Park*).

## Taip pat skaitykite

* Lietuvos valstybiniai parkai
Inkai (reikšmės)

Žodis **inkai** reiškia:

* inkai – Pietų Amerikos tauta;
* Inkai (Inkų imperija) – istorinė valstybė Amerikoje.

Panašus susijęs terminas:
* Sapa Inka – inkų imperijos imperatorius.
Ford Freestyle

**Ford Freestyle** (kodinis pavadinimas *D219*) – vidutinės klasės visureigis/universalas, kurį gamina „Ford Motor Company“. Freestyle buvo pristatytas 2005 m. kaip visureigių Toyota Highlander, Honda Pilot, Nissan Murano ir Mitsubishi Endeavor konkurentas. 2008 m. šį modelį pakeitė Ford Taurus X.
Inti

**Inti** – Saulės dievas bei Inkų valstybės (*Tauantinsuju*) globėjas inkų mitologijoje. Tiksli jo kilmė nežinoma. Dažniausiai pasitaikančiuose pasakojimuose sakoma, jog Inti yra civilizacijos dievo Virakočos sūnus. Inti taip pat žinomas kaip „Gyvybės dalytojas“.

## Garbinimas
Inkų religija buvo grindžiama gamta, todėl saulė buvo svarbiausia gyvybės išraiška, nes teikė šilumą ir šviesą. Dievą dažniausiai garbindavo ūkininkai, tikėję, jog gaus geresnį derlių. Inti buvo labiausiai garbinama dievybė po Virakočos, sulaukdavo gausybės aukojimų.

Inti garbei buvo rengiamas festivalis *[[Inti Raymi]]* (kečujų kalba „Saulės prisikėlimas“). Inkų imperijos laikais švęstas sostinėje Kuske žiemos saulėgrįžos metu, apytiksliai birželio 24 d. Ruošimasis šventei prasidėdavo trijų dienų pasninku, kurio metu žmonės taip pat turėdavo susilaikyti nuo sekso.

Pats festivalis tęsdavosi devynias dienas. Jo metu būdavo suvartojamas didžiulis kiekis maisto ir gėrimų. Visi aukojimai atliekami tik pirmąją šventės dieną.
Didžioji Australijos įlanka

**Didžioji Australijos įlanka** () – didžiulė įlanka palei centrinę ir vakarinę Australijos pietų pakrantės dalį. Įlanka yra Indijos vandenyno dalis. Pagal Tarptautinės hidrografijos organizacijos apibrėžimą įlanka tęsiasi tarp Huvio Vakarų kyšulių Vakarų Australijoje ir Pietvakarių kyšulio Tasmanijoje. Pagal siauresnį apibrėžimą šios įlankos riba (1160 km) yra nuo Peislio iškyšulio iki Karno iškyšulio.

Plotas 1 325 000 km², didžiausias gylis 5670 m. Baso sąsiauris jungia Didžiąją Australijos įlanką su Tasmano jūra. Rytuose yra Spenserio įlanka ir Šventojo Vincento įlanka. Didžiausia sala – Kengūrų sala. Platus šelfas. Potvyniai mišrūs ir kas parą; jų didžiausias aukštis 3,6 metro.

Didžioji Australijos įlanka pirmąkart aptikta olandų jūreivio, kapitono Tiseno 1627 metais. Tiksliau apibrėžta 1802 metais anglo kapitono Metju Fliderso kelione jūra. Vėliau žeme palei įlanką keliavo Edvardas Džonas Eiris.

Pakrantei būdinga aukštos (iki 60 m aukščio) stačios uolos, nuolaidūs paplūdimiai ir akmeninės platformos – tinkančios banginių stebėjimui. Pakrantės vandenyse, nepaisant nedidelio gylio, nėra labai daug gyvybės.

Ekonomiškai, įlanka išnaudojama žvejybai, banginių medžioklei, kiautinių vėžiagyvių gaudymui. Taip pat gaudomi mėlynapelekiai tunai

Pakrantėje yra keletas gyvenviečių (pvz., Seduna). Įlankoje įsikūrusi Eirio paukščių observatorija.

## Šaltiniai
Hangangas

**Hangangas** () – upė Pietų Korėjoje. Susidaro sutekėjus Pietų Hangangui, prasidedančiam Daedoko kalnuose, ir Šiaurės Hangangui, prasidedančiam Geumgango kalnuose. Upė prateka Seulą ir įteka į Geltonąją jūrą (Gabnghvamaną).

Hangango ilgis apie 515 km. Nors pasauliniu mastu tai nėra ilga upė, bet žemesnioji upės dalis yra stebėtinai plati tokio ilgio upei. Seule jos plotis yra apie 1 km.

## Šaltiniai
Georg Nesselmann

**Georg Heinrich Ferdinand Nesselmann** (1811 m. vasario 14 d. prie Elbingo – 1881 m. sausio 7 d. Karaliaučiuje) – vokiečių filologas, baltistas, Karaliaučiaus universiteto profesorius. Dalyvavo Lietuvių literatūros draugijos veikloje.

Lituanistikai nusipelnė išleisdamas lietuvių kalbos žodyną *Wörterbuch der Littauischer Sprache* (Königsberg, 1850), Lietuvių liaudies dainas *Littauische Volkslieder* (Berlin, 1853) ir K. Donelaičio raštus *Litauische Dichtungen: nach den Königsberger Handschriften* (Königsberg, 1869).

Savo knygoje *Die Sprache der alten Preussen* (Berlynas, 1845) pirmą kartą pavartojo „baltų” terminą.

## Šaltiniai
Ford Escape

**Ford Escape** – kompaktinės klasės visureigis, kurį gamina „Ford Motor Company“. Automobilis prekyboje pasirodė 2001 m. Europos rinkai skirta versija vadinosi Ford Maverick. Visureigio kūrime „Ford“ bendradarbiavo su „Mazda“. 2004 m. pasirodė hibridinė automobilio versija.
Korėjos sąsiauris

**Korėjos sąsiauris** (, ) – sąsiauris tarp Pietų Korėjos ir Japonijos, jungiantis Rytų Kinijos ir Japonijos jūras Ramiojo vandenyno šiaurės vakaruose.

## Geografija
Šiaurėje sąsiaurį riboja Korėjos pusiasalio pietryčių krantas, o pietuose – pietvakarių Japonijos salos Kiūšiū ir Honšiū. Sąsiauris 324 km ilgio, iki 180 km pločio ir vidutiniškai 90–100 m gylio (farvateryje – 73 m).

Cušimos sala sąsiaurį dalija į dvi dalis. Pusano sąsiauris gilesnis (iki 227 m) ir siauresnis nei Cušimos sąsiauris.

## Srovės
Kuro Šio srovės šaka eina per sąsiaurį ir kartais vadinama Cušimos srove. Atsirandanti šalia Japonijos salų ši šiltoji srovė teka per visą Japonijos jūrą ir skyla prie Sachalino salos krantų, toliau teka į Ramiojo vandenyno šiaurę per sąsiaurį į šiaurę nuo Hokaido ir Ochotsko jūrą į šiaurę nuo Sachalino salos prie Vladivostoko. Vandens masių charakteristikos labai varijuoja dėl mažai druskingų Korėjos ir Kinijos pietrytinių krantų vandenų.

## Ekonominė reikšmė

Per šį sąsiaurį eina daugybė tarptautinių laivybos kelių, įskaitant ir vedančius į Pietų Korėjos uostus. Tiek Pietų Korėja, tiek Japonija apribojo savo pretenzijas į sąsiaurį 3 jūrmylėmis nuo kranto, kad sąsiauriu būtų laisvas judėjimas.

Keleivių keltai nuolat plaukioja per Korėjos sąsiaurį. Komerciniai keltai iš Pusano Pietų Korėjoje plaukia į Fukuokos, Cušimos, Šimonosekio ir Hirošimos uostus Japonijoje. Be to, keltai jungia Cušimos salą su Fukuoka, o Pietų Korėjos Džedžu salą – su likusia Korėja. Keltai, jungiantys Pietų Korėjos ir Japonijos uostus, irgi plaukia šiuo sąsiauriu.

## Istorinė reikšmė

### Mongolų invazija

Jungtinis mongolų, Kinijos ir Korėjos laivynas perplaukė sąsiaurį ir bandė įsiveržti į Japoniją 1274 m. ir 1281 m. Jie smarkiai nusiaubė Cušimos salą pakeliui, bet nesugebėjo nugalėti Japonijos. Taifūnas (kamikadzė) išgelbėjo Japoniją nuo chano Chu Bi Lajaus vadovaujamo mongolų laivyno 1281 m.

### Vokou ir Oei invazija
: *Pagrindiniai straipsniai – [[Japonų piratai|Wokou]] ir [[Oei invazija]]*.

Kai mongolai nusiaubė Cušimos salą, ji tapo *Wokou* (Japonijos piratų) baze. Korėjos Čioson dinastija 1419 m. pasiuntė laivyną į Cušimos salą sunaikinti piratus, bet salos užimti nepavyko. Po to Korėja sutiko praplėsti Japonijai ribotas prekybos privilegijas mainais į piratų sutramdymą.

### Cušimos mūšis

Cušimos mūšis tarp Japonijos ir Rusijos laivynų 1905 m. gegužės 27-28 dienomis įvyko Cušimos sąsiauryje. Rusijos laivynas iš esmės buvo sunaikintas.

## Šaltiniai
Kokosų (Kilingo) Salos

**Kokosų salos** (dar vad. *Kilingo salomis*, ) – 27 koralinių salų teritorija, valdoma Australijos, esanti Indijos vandenyne.

Plotas – 14,2 km², kurį sudaro 27 koralinės salos. Administracinis centras yra Vakarų saloje. 1978 m. teritorijoje gyveno apie 400 žmonių. Dauguma iš jų – malajai, išpažįstantys islamą.

## Istorija
Salas 1609 m. atrado anglų jūrininkas Viljamas Kilingas (*William Keeling*), kurias nuo 1857 m. valdė Jungtinė Karalystė. 1878 m. valdymas perduotas tuometinio Ceilono gubernatoriui. 1903 m. Teritorija prijungiama prie Singapūro kolonijos. Nuo 1955 m. valdymas perduotas Australijai.

## Ekonomika
Dauguma gyventojų gyvena didžiausioje Vakarų saloje, kurioje pastatytas oro uostas. Pagrindinė gyventojų dalis dirba oro uoste, kiti augina kokoso palmes ir gamina koprą. Paskutiniais metais sparčiai vystomas turizmas.
Australijos valstijos ir teritorijos

**Australijos valstijos ir teritorijos** sudaro Australijos Sandraugą, kurią valdo federalinė valdžios sistema. Kiekviena valstija turi savo gubernatorių, paskirtą vyriausybės.

## Australijos valstijos ir teritorijos
### Valstijos

### Teritorijos
----

#### Sausumos

#### Išorinės teritorijos
*  Ešmoro ir Kartjė salos
*  Australijos Antarktinė teritorija
*  Norfolko sala
*  Kalėdų sala
* Kokosų salos
*  Koralų jūros salos
*  Herdo ir Makdonaldo salos

## Šaltiniai

## Nuorodos
* Australia: Administrative Division (Citypopulation.de)
* States of Australia (Statoids.com)
Muscle car

**Muscle car** yra galingų sportinių automobilių tipas. Terminas dažniausiai naudojamas kalbant apie amerikietiškiems, australiškiems ir Pietų Afrikos automobiliams, turintiems didelės talpos variklius ir gamintus tarp 1964–1973 (JAV) ir tarp 1968–1976 (Australijoje) metų.

*Muscle Car* būdavo vidutinės klasės automobiliai su dideliais ir galingais varikliais (dažniausiai V8)
Asmeninės prabangos automobilis

**Asmeninės prabangos automobilis** (angl. Personal luxury car) yra stilingas, prabangus automobilis pritaikytas vairuotojo komfortui, vietai keleiviams ir kroviniams. Tokie automobiliai dažniausiai būna 2-durų, 4-vietų kupė arba kabrioletai.

## Asmeninės prabangos automobilis

### Amerikieitški

* Ford Thunderbird – gamintas tarp 1955-1997 ir 2002-2005 metų, visados buvo vienas geriausiai parduodamų.
* Ford Elite – Gamintas tarp 1974-1976 metų.
* Oldsmobile Starfire – Gamintas tarp 1961-1966 metų.
* Oldsmobile Toronado – Gamintas tarp 1966-1992 metų. Pirmasis modernus amerikietiškas automobilis varomas priekiniais ratais, taip pat vienas iš pirmūjų naudojusių oro pagalves.
* Buick Riviera – Gamintas tarp 1963–1999 metų.
* Buick Regal – Gamintas tarp 1973-1988 metų, vėliau gamintas kaip vidutinės klasės automobilis.
* Pontiac Grand Prix – Gamintas tarp 1962-1987 metų, vėliau kaip vidutinės klasės automobilis.
* Chrysler Cordoba – Gamintas tarp 1975–1983 metų.
* Mercury Cougar – Kaip asmeninės prabangos automobilis buvo gamintas tarp 1974-1997 metų, vėliau pasirodė gamyboje kaip sportinis automobilis.
* Chevrolet Monte Carlo – Gamintas tarp 1970-1980 metų, vėliau gamintas kaip vidutinės klasės automobilis.
* Cadillac Eldorado – Gamintas tarp 1953–2002 metų.
* Lincoln Mark Serija – Gaminta tarp 1968–1998 metų.
* Imperial – 1981 metais vardas buvo sugražintas į rinką.

### Europietiški
* Alfa Romeo GT
* Alfa Romeo GTV
* Alfa Romeo Spider
* Alfa Romeo Brera
* Aston Martin Vanquish
* Aston Martin DB2
* Aston Martin DB Mark III
* Aston Martin DB4
* Aston Martin DB5
* Aston Martin DB6
* Aston Martin V8
* Aston Martin DB7
* Aston Martin DB9
* Bentley Continental GT
* Bentley Azure
* BMW 6-Serija
* BMW 8-Serija
* BMW Z8
* Jaguar XK
* Maserati 3200 GT
* Maserati Coupe
* Maserati GranTurismo
* Mercedes-Benz CLK
* Mercedes-Benz CLS
* Mercedes-Benz CL
* Mercedes-Benz SL
* Mercedes-Benz SLK

### Japoniški
* Lexus SC
Labotiškiai

**Labotiškiai** – kaimas Molėtų rajono savivaldybės pietuose, Asvejos regioniniame parke, tarp Asvejos ežero šiaurės vakarinės šakos ir Visbaro ežero. Praeina kelias . Pietrytiniame kaimo pakraštyje, Degsnės miške yra Degsnės pilkapynas.

## Istorija

Kaimas užrašytas 1686 metų Dubingių kunigaikštystės inventoriuje. Tada jame buvo 4 namai.

## Gyventojai

## Šaltiniai
Virakoča

**Virakoča** (keč. *Apu Qun Tiqsi Wiraqutra*,  arba *Viracocha*) – viena svarbiausių inkų dievybių. Virakoča laikomas civilizacijos kūrėju. Vienoje iš legendų teigiama, jog jis turėjęs sūnų Inti ir dvi dukteris – Mama Kila (keč. *Mama Killa*, ) ir Pačamama (keč. *Pachamama*). Toje pačioje legendoje pasakojama, jog Virakoča tvanu (inkų mitologijoje vadinamu „Unu Pachakuti“) sunaikino žmones, gyvenusius aplink Titikakos ežerą, palikdamas tik du: *Manco Capac* (Inti sūnus, kartais laikomas ir Virakočos sūnumi) ir *Mama Ocllo*. Pastarieji įkūrė inkų civilizaciją. 

Kai kur pasakojama, jog Virakoča turėjo žmoną, vardu Mama Koča (keč. *Mama Cocha*).

Kečujų kalba *„tiqsi“* reiškia „pagrindas“, „pradžia“. „Wiraqutra“ susideda iš dar dviejų žodžių, kur *„wira“* reiškia „taukuotas“, „riebus“, o *„qutra“* – „ežeras“, „lagūna“.

Virakočos vardu vadinamas vienas inkų valdovas – Wiracocha Inca (Virakoča Inka).
Oljantaintambas

**Oljantaitambas** (, keč. *Ullantaytampu*) – miestas pietų Peru, Urubambos provincijoje, Kusko regione, apytiksliai 60 km į šiaurės vakarus nuo Kusko. Miestas išsidėstęs 2792 m aukštyje virš jūros lygio. Ispanams užėmus Kuską, inkai iš jo pasitraukė į Oljantaitambą.

Manoma, jog Oljantaitambas yra vienintelis išlikęs prieškolumbinio miestų išplanavimo pavyzdys. Siauros ir tiesios gatvės formuoja penkiolika gyvenamųjų namų kvartalų (vadinamų „canchas“). Mieste yra centrinė aikštė, apsupta namų.

Anot legendos, kurią užrašė Peru poetas Garcilaso de la Vega, pastatyti miestą žmonėms paliepė inkų dievas Virakoča.

## Šaltiniai
Sedanas (automobilis)

**Sedanas** – vienas populiariausių moderniųjų automobilių kėbulo tipų.

Sedano tipo automobilis yra keleivinis automobilis su 2 sėdimomis eilėmis, turintis pakankamai vietos gale suaugusiam žmogui. Automobilis turi atskirą bagažinę, kuri yra nepriklausoma nuo galinio stiklo.

Pagrindinis sedano bruožas yra tas, jog bagažinė atskirta nuo salono. Kraunant daiktus, nepažeidžiamas salono mikroklimatas, o važiuojant mažiau girdimas vežamo bagažo ir galinės pakabos keliamas triukšmas. Šį savybė ypač svarbi prabangiems, verslo klasės automobiliams, iš kurių reikalaujama didelio komforto. Dėl to šis kėbulas patrauklus konservatyviems pirkėjams.

Tačiau sedanai nėra praktiški. Vienintelė galima transformacija – atverčiama galinės sėdynė nugarėlė, leidžianti iš salono pasiekti bagažą bei vežti ilgus daiktus. Tačiau tai mažai gelbsti norint vežti stambių gabaritų daiktus. Be to, dėl išsikišusios galinės kėbulo dalies nėra lengva manevruoti – ypač ankštose aikštelėse.
Universalas

**Universalas** yra kėbulo tipas panašus į sedaną, tačiau turintis daugiau vietos kroviniams.

Tokio tipo automobiliai yra vadinami: *station wagon* Amerikoje, *estate car* Australijoje ir Naujojoje Zelandijoje arba tiesiog *estate* Didžiojoje Britanijoje, bei *Combi* Vokietijoje.

Pavadinimas nusako šio tipo pagrindinę ypatybę. Neretai universalo kėbulas vadinamas *pikapu*, nors su tikru pikapu jis neturi nieko bendro. Universalų bagažinė yra labai talpi, bet sulanksčius galinę sėdynę. Tai padarius kroviniams galima sukurti įspūdingų matmenų erdvę.
Tačiau dėl didesnio salono jame sunkiau palaikyti mikroklimatą. Be to, salone girdėti papildomas triukšmas. Universalai yra sunkesni už analogiškus sedanus, o tai neigiamai veikia automobilio dinamiką ir ekonomiškumą. Be to, daugumos universalų galinis langas, panašiai kaip hečbekų, linkęs kaupti dulkes ir purvą.

Estetiniais sumetimais kai kurių universalų stogo linija daroma nuožulnesnė, o galinė dalis – ne tokia stati. Taip prarandama dalis praktiškumo, tačiau laimima individualumo. Tokių universalų galas kartais tampa panašus į hečbekų, tačiau su jais supainioti neleidžia žymiai didesnė galinė iškyša.